gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es gl gl gl gl gl gl gl gl gl gl de en sv fr de de it gl gl gl gl gl gl es gl gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Casa Grande de Xanceda, a unión do tradicional e do ecolóxico
Venres, sexta feira, 30 de setembro de 2022
Produtos libres de abonos e herbicidas
Esta granxa de Mesía é a segunda produtora de leite ecolóxico do Estado, e unha das poucas que fabrica iogures cremosos 100% naturais. O director xerente da empresa fálanos sobre a súa historia.
Tags: Casa grande xanceda Iogures leite ecolóxico
Son unha das poucas granxas que producen iogures cremosos 100%. FOTO: Casa Grande de Xanceda
Dende os seus comezos, alá polos anos 60, a granxa coruñesa estabeleceu os criterios ecolóxicos como base da súa produción . Cincuenta anos máis tarde, a Casa Grande de Xanceda converteuse na segunda produtora de leite ecolóxico do Estado e fixo dos seus iogures, 100% naturais, o seu símbolo de identidade.
A historia da explotación comeza cando o intelectual Felipe Fernández Armesto merca a granxa, en pé dende o século XVIII, e trae de Canadá 30 vacas. A partir das reses iniciais, mediante a recría, conseguiron manter ese mesmo gando, ampliándoo até máis de 300 animais, que hoxe en día pastan libremente polas 370 hectáreas de terreo coas que conta a Casa Grande de Xanceda.
E é que esa é unha das características máis interesantes da granxa. Os animais son alimentados con produtos puramente naturais, para obter un leite limpo de pesticidas e herbicidas. Como se facía tradicionalmente, os donos da empresa decidiron que as vacas puidesen pastar libremente polas extensións da granxa, e que fosen muxidas tan só dúas veces ao día, converténdose así en “vacas felices”, segundo afirma o director xerente da Casa, Guillermo Martínez. “En Galiza estamos acostumados a ver as vacas nos pastos, e dende fóra ven este feito como un paso adiante para que os animais vivan felices”.
Iogures cremosos e naturais
Aínda que xa se viñan seguindo criterios naturais para levar adiante a explotación, non foi até 2003 cando se convirte a granxa en ecolóxica. Xa en 2004 obteñen o certificado como produtores ecolóxicos e deciden comezar a transformar o leite. Axudados polo Aula de Produtos Lácteos da USC, sacan ao mercado os seus iogures cremosos naturais. Estes produtos incorporan o dobre de leite que un iogur normal, xa que para obter a porcentaxe de proteína necesaria para a súa fabricación, concentran o leite mediante a ultrafiltración, o que supón que os iogures cremosos teñen o dobre de calcio que os habituais.
Actualmente, estes produtos beneficiosos para a saúde, están a distribuírse por todo o Estado, con especial incidencia en Andalucía e Levante, onde forman parte dos menús dos comedores escolares e onde se poden adquirir en diversas cadeas de supermercados.
Ademais da granxa, a Casa Grande de Xanceda alberga no seu interior diversos inmóbeis nos que viven algúns dos traballadores da explotación. A casa principal, datada no século XVIII, foi reconstruída con pedra segundo a arquitectura popular galega e agora converteuse na imaxe de marca dos seus produtos. No amplo territorio tamén está ubicada a casa dos propietarios, que conta cunha gran biblioteca conformada polos pais do actual dono, os xornalistas Felipe Fernández Armesto, tamén coñecido como Augusto Assía, tal e como firmaba os seus artigos, e Mª Victoria Fernández España.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A Casa Grande de Xanceda foi construída no século XVIII. FOTO: Casa Grande de Xanceda
Abrangue un área de preto de 370 hectáreas. FOTO: Casa Grande de Xanceda
Na actualidade conta con máis de 300 vacas. FOTO: Casa Grande de Xanceda
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto